《小轩偶成》
宋代·郑清之

斋余宴坐息深深，万法皆闲境会心。
轻浪飐荷珠溜玉，晴曦穿竹翠笼金。
岸头舟楫入归语，槛外菰蒲鸟去音。
谩说陶车并谢屐，如如不动胜登临。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。